Репрезентација се усредсредила на квалификације за Европско првенство у фудбалу 1992. у Шведској. Француска је бриљирала у својој групи, победивши у свих осам утакмица, рачунајући победе у гостима над Шпанијом и Чехословачком. Након рекордних 19 утакмица без пораза, Французи су били међу фаворитима за освајање првенства, а Платини је изабран за тренера године у избору часопису Ворлд сокер. Међутим, низ лоших резултата у припремама и елиминације Француске у првој рунди првенства су приморали Платинија да се повуче.